als_Latn dik_Latn sag_Latn
Derbi Tirana-Partizani nuk do të startojë në orën 18:00, por një orë më pas se orari që ishte përcaktuar disa ditë më parë. Lajmin e konfirmon zyra për shtyp e klubit bardheblu, e cila përmes një lajmërimi pohon se: “Sfida Tirana-Partizani, e cila do të zhvillohet ditën e premte në stadiumin “Qemal Stafa” do të startojë në orën 19:00 dhe jo në 18:00.
Arsyeja e kësaj lëvizjeje është parë e arsyeshme për të favorizuar edhe më shumë praninë e tifozëve në shkallët e stadiumit dhe pas negociatave me FSHF-në dhe ‘SuperSport’ që ka të drejtën e transmetimit të ndeshjes u vendos që derbi të startonte një orë më pas seç ishte programuar disa ditë më parë”.
Derbi Tirana-Partizani pritet të ngjallë interesim të lartë nga tifozët e të dyja palëve, ndërsa mendohet se “Qemal Stafa” do të përjetojë të njëjtin emocion si në takimin e fazës së dytë, kur të kuqtë fituan 2-0. Ndryshimi i vetëm është se këtë herë, pritëse është Tirana, çka do të thotë se në maxhorancë do të jenë tifozët bardheblu.
als_Latn als_Latn als_Latn